На основу члана 6., 7а и члана 38б. Закона о порезима на имовину ("Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020 и 118/2021)  и члана 37. став 1. тачка 3) Статута Града Ниша (''Службени лист Града Ниша'', број 88/08, 143/16 и 18/19),

Скупштина Града Ниша, на седници од \_\_\_\_\_\_\_ 2022.године, донела је

**О Д Л У К У**

**О ОДРЕЂИВАЊУ ЗОНА И НАЈОПРЕМЉЕНИЈE ЗОНE НА ТЕРИТОРИЈИ ГРАДА НИША**

**Члан 1.**

Овом одлуком одређују се зоне и најопремљенијa зонa на територији Града Ниша, као један од критеријума за утврђивање пореза на имовину.

**Члан 2.**

Зоне се одређујуу зависности од комуналне опремљености и опремљености јавним објектима, саобраћајне повезаности са централним деловима Града Ниша, односно са радним зонама и другим садржајима у Граду.

**Члан 3.**

Зоне одређене овом одлуком су: ПРВА, ДРУГА, ТРЕЋА, ЧЕТВРТА, ПЕТА, ШЕСТА и СЕДМА.

Најопремљенија зона је **ПРВА** зона.

Зоне и границе зона одређене су у Списку зона који је саставни део ове Одлуке.

**Члан 4.**

Даном почетка примене ове Одлуке престаје да важи Одлука о одређивању зона и најопремљеније зоне на територији Града Ниша (''Службени лист Града Ниша'' број 123/2017).

**Члан 5.**

Одлуку објавити у „Службеном листу Града Ниша" и на интернет страни званичне презентације Града Ниша.

**Члан 6.**

Ова одлука ступа на снагу осмог дана од дана објављивања у ''Службеном листу Града Ниша'', а примењиваће се од 01.01.2023.године.

Број: \_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_2022.године

 **СКУПШТИНА ГРАДА НИША**

 Председник

др Бобан Џунић

**СПИСАК ЗОНА - ОПИС ГРАНИЦА**

Комплетна територија административног подручја Града Ниша (597 км2) сагледана је кроз следеће зоне:

ЗОНА **1.**  (најопремљенија зона)

ЗОНА **2.** (уже градско подручје)

ЗОНА **3.**  (уже градско подручје)

ЗОНА **4.** (градско подручје)

ЗОНА **5.** (шире градско подручје)

ЗОНА **6.**  (подручје доскорашњих села у фази трансформације у урбано подручје)

ЗОНА **7.** (изграђена зона насеља - рурално подручје)

**ЗОНА 1.**  (најопремљенија зона)

Зона 1. обухвата делове градске општине Медијана, односно ужу градску зону и подручје парка Светог Саве и пијаце „Криве ливаде“, као и подручје oграничено улицама Војводе Мишића, Булевар Немањића, Благоја Паровића и реком Нишавом, искључујући катастарске парцеле 173/1 и 173/2 КО Ниш – Ћеле кула.

Граница зоне 1.: Опис границе почиње од моста на Нишави у улици Књегиње Љубице и иде у смеру казаљке на сату Кејом кола српских сестара, Кејом 29. Децембар до моста на Нишави, улицом Краља Стефана Првовенчаног до Синђелићевог трга, обухвата улицу Вожда Карађорђа до улице Војводе Мишића, иде Синђелићевим тргом до улице Николе Пашића, улицом Николе Пашића до улице Цара Душана, улицом Цара Душана, тргом Павла Стојковића, обухвата трг Краља Александра, улицом Књегиње Љубице долази до почетне тачке описа границе моста на Нишави у улици Књегиње Љубице.

**ЗОНА 2.** (уже градско подручје)

Зона 2. обухвата делове градских општина: Медијана и Црвени Крст, односно ширу централну градску зону између реке Нишаве, Габровачке реке, пруге за Димитровград и пруге од триангле до железничког моста, изузев уже централне зоне и обухвата зону Тврђаве и Бановине са околином до техничких факултета и катастарске парцеле 173/1 и 173/2 КО Ниш – Ћеле кула.

Граница зоне 2.: опис границе почиње од моста на Нишави у улици Краља Стефана Првовенчаног и иде у смеру казаљке на сату реком Нишавом, Габровачком реком, пругом за Димитровград према западу до пружног прелаза у улици Обилићев Венац, иде ка северу пругом, сече улице Јована Ристића и улицу Генерала Милојка Лешјанина до железничког моста на Нишави, улицом Симе Матавуља до моста на Нишави у улици Књегиње Љубице, обухвата Булевара 12. Фебруар до улице Александра Медведева, иде кроз улицу Александра Медведева и Булеваром Николе Тесле долази до почетне тачке описа границе моста на Нишави у улици Краља Стефана Првовенчаног.

**ЗОНА 3** (градско подручје)

Зона 3. обухвата делове градских општина: Црвени Крст, Пантелеј, Медијана и Палилула, као и ужи центар Нишке Бање.

Граница зоне 3.: опис границе почиње од надвожњака пруге за Зајечар у улици Булевар 12. Фебруар и иде пругом ка истоку, сече улицу Хумску и иде све до Булевара Николе Тесле, иде путем изнад Панталејске касарне до улице Булевар Потпуковника Горана Остојића, иде Булеваром Потпуковника Горана Остојића и наставља истоком Булеваром Светог Пантелејмона до улице Матејевачки пут, иде јужно улицом Матејевачки пут, наставља Булеваром Медијана до Булевара Светог цара Константина, иде на запад Булеваром Светог цара Константина и скреће ка раскрсници улица Марина Држића и Душана Поповића, иде десном страном улице Душана Поповића до Раскрснице са улицом Епископска и Мокрањчева, иде десном страном улице Мокрањчева до улице Трг Николе Дражића, иде десним странама Трга Николе Дражића и улице Старца Вујадина до Старог гробља, иде ка северу улицом Његошевом до улице Бранка Радичевића, северном страном Старог гробља и наставља се улицом Рудничка и Змаја од Ноћаја, улицом Требињска, иде ка североистоку улицом Војводе Путника, до улице Прокупачке, наставља улицама Прокупачка и Охридска до улице Гоце Делчева, улицом Гоце Делчева, наставља улицом Димитрија Туцовића до окретнице на Леденој стени иде железничком пругом ка истоку до улице Шумадијске, иде улицом Шумадијска искључујући катастарске парцеле 2805/1 и 2805/2 КО Ниш Бубањ и Даничићевом ка северу до улице Симе Матавуља, улицом Симе Матавуља до железничког моста, пругом ка северу и долази до почетне тачке описа границе надвожњака пруге за Зајечар у улици Булевар 12. фебруар.

Oпис границе ужег центра Нишке Бање почиње од раскрснице улица Српских јунака, Јована Поповића и Трга Љубише Самарџића, иде у смеру казаљке на сату Тргом Љубише Самарџића северно од хотела Радон, иде улицом Војводе Степе ка југоистоку, обухвата цео Трг Љубише Самарџића и простор око хотела Озрен и Партизан, иде границом шуме јужно од центра, обухвата простор до цркве, сече улице Синђелићеву, Краљевића Марка, Трг Љубише Самарџића и улицу Видоја Јовановића, обухватајући зоне око хотела Србија и долази до почетне тачке описа границе раскрснице улица Српских јунака, Јована Поповића и Трга Љубише Самарџића.

**ЗОНА 4.** (шире градско подручје)

 Зона 4. обухвата делове градских општина: Црвени Крст, Пантелеј, Нишка Бања, Медијана и Палилула, виноградарски институт, комплекс бивше Електронске индустрије Ниш, радни зону Доње Међурово, насеља: Делиски Вис, Црвена Звезда, Апеловац, Горица, Кованлук, Тутуновић Подрум, Калач Брдо, Бубањска Долина, Ледена Стена, спомен парк Бубањ, пословну и стамбену зону од Ледене стене до КПД-а, Миново насеље, насеље Виногради и катастарске парцеле 2805/1 и 2805/2 КО Ниш Бубањ.

Граница зоне 4.: опис границе почиње од наплатне рампе Ниш-исток и иде ка југоистоку аутопутем**,** иде ка југу источном границом подручја водоснабдевања Медијана до Булевара Светог цара Константина, иде Булеваром Светог цара Константина до улице Душана Спасића у насељу Брзи Брод, улицом Душана Спасића до раскрснице са улицом 29. Новембар, улицом 29. Новембар до Булевара Светог цара Константина, иде Булеваром светог Цара Константина до Кутинске реке, иде ка југу Кутинском реком, иде кроз насеље Никола Тесла, обухвата катастарске парцеле 1877/1 КО Нишка бања 42/1, бр.109/4, 3523 и 42/1 КО Суви До, иде кроз КО Ћеле Кула, обухвата насеље Делиски вис, иде ка југозападу границом Хиландарског метоха до раскрснице улица Љубомира Николића и Габровачки пут, иде ка западу појасом далековода кроз КО Ниш - Ћеле Кула и КО Ниш - Бубањ, укључујући насеља Црвена Звезда, Апеловац, Горица, Кованлук, Тутуновић Подрум, Бубањска Долина, спомен парк Бубањ до улице Војводе Путника, иде ка северозападу улицом Војводе Путника поред спомен парка Бубањ, иде улицом Петра Ранђеловића до раскрснице са улицом Бубањских хероја, иде улицом Бубањских хероја односно путем за Доње Међурово до надвожњака старог пута за Скопље, иде ка северозападу појасом далековода и старим путем за Скопље, обухвата радну зону Доње Међурово и иде до кружног тока код КПД-а, иде ка истоку улицом Димитрија Туцовића до стамбеног насеља Милка Протић, иде ка северу до реке Нишаве, иде ка истоку реком Нишавом до моста код Медошевца, иде ка северу границом Аеродрома, иде ка северозападу границом између војног и цивилног дела Аеродрома, иде ка северу трианглом железничке пруге, обухвата радну зону Север до наплатне рампе Ниш-север, иде ка северу аутопутем ка Београду до надвожњака који спаја Вртиште и улицу Стевана Синђелића (Топонички Пут), иде ка југоистоку улицом Стевана Синђелића (Топонички Пут) до касарне Мије Станимировић, иде ка истоку аутопутем за Димитровград и долази до почетне тачке описа границе наплатне рампе Ниш-исток.

Oпис границе 4. зоне Нишке Бање почиње од раскрснице улица Српских јунака и Видоја Јовановића, иде у смеру казаљке на сату улицама Јована Поповића, Школске чесме, потоком Сува бања, улицом Мојсија Михајловића Тошкета, границом парк-шуме јужно од централне зоне, сече улицу Синђелићеву, Трг Љубише Самарџића, иде западно од стационара Терме, иде улицом Видоја Јовановића и долази до почетне тачке описа границе - раскрснице улица Српских јунака и Видоја Јовановића.

**ЗОНА 5.** (подручје доскорашњих села)

 Зона 5. обухвата делове градских општина: Црвени Крст, Пантелеј, Нишка Бања, Медијана и Палилула, односно обухвата насеља: Доњи Комрен, Бранко Бјеговић, Виник, Подвиник, пословно-стамбену зону на путу за Књажевац до насеља Малча, Нишка Бања без 3. и 4. зоне, Женева, Никола Тесла, Брзи Брод без 4. зоне, Колонија ЕИ, Суви До, викенд насеља изнад Горице и Тутуновић подрума, викенд насеље на путу за Власе, насеље Паси Пољана, стамбени део насеља Милка Протић, насеље 9. мај до Јужне Мораве и Нишаве, насеље Медошевац.

Граница зоне 5.: опис границе почиње од радне зоне ограничене надвожњаком који спаја насеље Вртиште и ул. Стевана Синђелића и иде аутопутем ка Београду до подвожњака који спаја насеље Мезграја и насеље Горња Топоница, иде јужном границом насеља Горња Топоница до улице Стевана Синђелића и иде улицом Стевана Синђелића до границе 4. зоне., насеља кроз катастарску општину - КО Доњи Комрен, иде ка истоку кроз КО Горњи Комрен, КО Хум, КО Пантелеј, иде јужном границом КО Бреница, иде ка југоистоку кроз КО Каменица, КО Доњи Матејевац, КО Доња Врежина, КО Горња Врежина, КО Малча, иде ка југу кроз КО Просек и КО Јелашница, иде ка западу кроз КО Нишка Бања, КО Радикина Бара, КО Прва Кутина, КО Суви До, КО Ниш - Ћеле Кула, КО Габровац и КО Доње Власе, иде ка западу границом Града Ниша са општином Дољевац, иде ка северозападу кроз КО Паси Пољана, КО Бубањ - село, КО Доње Међурово, иде ка западу кроз КО Чокот и КО Ново Село, иде ка северу кроз КО Ново Село и КО Крушце, иде ка истоку кроз КО Лалинац и КО Поповац, иде ка северозападу кроз КО Поповац, КО Трупале и КО Вртиште, иде ка истоку кроз КО Горња Топоница, иде ка југоистоку кроз КО Вртиште, КО Чамурлија.

**ЗОНА 6.** (изграђена зона насеља - рурално подручје)

Зона 6. обухвата делове грађевинског подручја градских општина: Црвени Крст, Пантелеј, Нишка Бања и Палилула и представља изграђену зона насеља која је кроз Генерални урбанистички план Ниша 2010-2025. ("Службени лист града Ниша", бр. 43/2011) проглашена за грађевинско подручје.

Границе зоне 6. поклапају се са границама грађевинског подручја дефинисаних ГУП-ом у реону следећих насеља:

Градска општина Пантелеј:

1. Бреница, Каменица, Доњи Матејевац, Горњи Матејевац и Кнез Село
2. Горња Врежина
3. Малча

Градска општина Нишка Бања:

1. Просек и Јелашница
2. Коритник
3. Прва Кутина

Градска општина Палилула:

1. Габровац
2. Горње Међурово, Бубањ село, Доње Међурово и Чокот
3. Лалинац

Градска општина Црвени Крст:

1. Поповац, Трупале и Вртиште
2. Горња Топоница и Чамурлија
3. Рујник
4. Хум и Горњи Комрен

**ЗОНА 7.** (изграђена зона насеља - рубно рурално подручје између граница Просторног плана административног подручја Града Ниша и ГУП-а)

Зона 7. обухвата грађевинско подручје насеља градских општина: Црвени Крст, Пантелеј, Нишка Бања и Палилула, односно обухвата насеља: Сечаница, Суповац, Мезграја, Доња Топоница, Доња Трнава, Горња Трнава, Берчинац, Паљина, Миљковац, Велепоље, Палиграце, Топило, Кравље, Церје, Лесковик, Јасеновик, Врело, Ореовац, Пасјача, Сићево, Манастир, Островица, Куновица, Равни До, Банцарево, Чукљеник, Доња Студена, Горња Студена, Раутово, Радикина Бара, Лазарево Село, Вукманово, Бербатово, Доње Власе, Мрамор, Крушце и Мраморски Поток и представља изграђену зона насеља која је кроз Просторни план административног подручја града Ниша 2021. ("Службени лист града Ниша", бр. 45/2011) проглашена за грађевинско подручје.

Границе зоне 7. поклапају се са границама грађевинског подручја дефинисаних Просторним план административног подручја града Ниша:

У реону следећих насеља граница је дефинисана у оквиру Рефералне карте бр. 1. "Намена простора" кроз намену "Грађевинско подручје сеоског насеља": Сечаница, Мезграја, Доња Топоница, Доња Трнава, Горња Трнава, Берчинац, Паљина, Миљковац, Топило, Кравље, Церје, Сићево, Манастир, Островица, Куновица, Чукљеник, Доња Студена, Горња Студена, Раутово, Радикина Бара, Мрамор, Крушце и Мраморски Поток.

У реону следећих насеља граница је дефинисана у оквиру карата "Шематски приказ уређења насеља" кроз намену "Грађевинско подручје сеоског насеља": Суповац, Веле Поље, Палиграце, Лесковик, Јасеновик, Врело, Пасјача, Ореовац, Равни До, Банцарево, Лазарево Село, Вукманово, Бербатово, Доње Власе.

**ОБРАЗЛОЖЕЊЕ**

**I - ПРАВНИ ОСНОВ**

Правни основ за доношење ове одлуке садржан је у одредбама члана 6. став 4. Закона о порезима на имовину (,,Сл. гласник РС", бр. 26/01, 45/02-УС, 80/02, 80/02 – др.закон, 135/04, 61/07, 05/09, 101/10, 24/11, 78/11, 57/12–УС, 47/13, 68/14 – др. Закон, 95/18, 86/19, 144/20 и 118/21, у даљем тексту: Закон), којим је прописано да је јединица локалне самоуправе дужна да на својој територији одреди најмање две зоне у складу са ставом 3. овог члана, као и члана 7а став 4. истог Закона, којим је прописано да је јединица локалне самоуправе дужна да објави акте којима се утврђују зоне, најопремљеније зоне, као и коефицијенти за непокретности у зонама, до 30. новембра текуће године на начин из става 1. овог члана, као и сваку промену тих аката.

У складу са чланом 37. став 1. тачка 3. Статута града Ниша (''Службени лист Града Ниша'', број 88/08, 143/16 и 18/19), доношење ове одлуке у надлежности је Скупштине Града Ниша.

**II – РАЗЛОЗИ ЗА ДОНОШЕЊЕ ОДЛУКЕ**

Одредбама члана 6. став 1. Закона прописано је да се вредност непокретности као основице пореза на имовину пореског обвезника који не води пословне књиге утврђује применом следећих елемената:

1) корисна површина;

2) просечна цена квадратног метра одговарајућих непокретности у зони у којој се налази непокретност.

Ставом 4. истог члана прописано је да зоне из става 1. тачка 2) овог члана представљају делове територије јединице локалне самоуправе које надлежни орган јединице локалне самоуправе одлуком може одредити одвојено за насеља према врсти насеља (село, град) и изван насеља или јединствено за насеља и изван насеља, према комуналној опремљености и опремљености јавним објектима, саобраћајној повезаности са централним деловима јединице локалне самоуправе, односно са радним зонама и другим садржајима у насељу (у даљем тексту: зоне).

Ставом 5. истог члана прописано је да је јединица локалне самоуправе дужна да на својој територији одреди најмање две зоне у складу са ставом 3. овог члана.

Чланом 7а став 1. Закона прописано је да је јединица локалне самоуправе дужна да објави акт којим се утврђују просечне цене одговарајућих непокретности у зонама у складу са чланом 6. ст. 5, 7. и 11. овог закона до 30. новембра сваке текуће године, на начин на који се објављују њени општи акти.

Ставом 4. истог члана прописано је да је јединица локалне самоуправе дужна да објави акте којима се утврђују зоне, најопремљеније зоне, као и коефицијенти за непокретности у зонама, до 30. новембра текуће године на начин из става 1. овог члана, као и сваку промену тих аката.

У складу са наведеним, јединица локалне самоуправе је дужна да до 30.новембра текуће године донесе одлуку о утврђивању зона и најопремљеније зоне, која ће се примењивати од 01.јануара наредне године.

Важећом Одлуком о одређивању зона и најопремљеније зоне на територији Града Ниша (''Службени лист Града Ниша'' број 123/2017), дефинисано је укупно 11 зона на територији Града Ниша, што је у великој мери отежавало утврђивање просечних цена за све врсте непокретности у свим зонама. Ово због тога што су зоне обухватале мале области у којима није било 3 промета исте врсте непокретности, због чега су морале да се примеују цене из суседних зона, а што је доводило до неодговарајућих просечних цена у појединим зонама.

Такође, границе неких зона у неким деловима нису биле прецизно дефинисане, што је доводило до недоумица и различитих тумачења и самим тим до неуједначеног поступања и правне несигурности пореских обвезника.

У циљу превазилажења наведених проблема, овом одлуком се Прва и Друга зона спајају у једну зону; Седма, Седма А и Седма Б зона се спајају у једну зону и Осма и Осма А зона се спајају у једну зону. Такође су на прецизан начин дефинисане границе свих зона.

Напред наведене промене ће омогућити утврђивање реалнији просечних цена свих непокретности у свим зонама, као и повећање правне сигурности пореских обвезника.

**III - ОБРАЗЛОЖЕЊЕ ПРЕДЛОЖЕНИХ РЕШЕЊА**

У члану 1. одлуке наедена је сврха доношења одлуке.

 У члану 2. одлуке прописани су критеријуми који су били примењивани приликом утврђивања зона.

У члану 3. одлуке наведене су зоне које се утврђују овом одлуком и која је најопремљенија зона.

У члану 4. одлуке одређено је да почетка примене ове одлуке престаје да важи Одлука о одређивању зона и најопремљеније зоне на територији Града Ниша (''Службени лист Града Ниша'' број 123/2017).

У члану 5. одлуке одређен је начин објављивања.

У члану 6. одлуке одређено је да одлука ступа на снагу осмог дана од дана објављивања у ,,Службеном листу града Ниша“, а да се примењује од 1. јануара 2023.године.

У делу „Списак зона – опис граница“ прописане су границе сваке зоне и делови територије Града Ниша које свака од њих обухвата.

**IV – АНАЛИЗА ЕФЕКАТА**

За спровођење ове одлуке није потребно ангажовање средстава из буџета Града Ниша.

Процена финансијских ефеката на име прихода од пореза на имовину у 2023.години, урађена на бази укупног броја пореских обвезника у 2022.години од 100.000, броја непокретности који се налазе у бази Градске управе за финансије и предложених цена из ове одлуке, износи увећање од 70.000.000 динара у односу на 2022.годину.

ГРАДСКА УПРАВА ЗА ФИНАНСИЈЕ

 В.Д. НАЧЕЛНИКА

 Озренка Павловић